सुमुखे ने हुकमे दी तमील कीती ते दुए कंडे जाई हंसे दा डेरा लाया। नहाई धोई ते खाई पी जेसले हंस अपने राजे दी गल्ल सुनन आए ते उन्न आखेया मीं ते जाले च फसी गेआ ते हून तुस इधर नी आवेओ ते अगुंआं बी सोची समझी गें पुट्टोओ सुमुख गी अपना राजा बनाइयै ते राज काज चलाओ मेरी ते मृतु आई गई ए। हैंस राजे दी एह गल्ल सुनियै बड़े दुखी होए ते चिड़ी मारे कोला डरदें झटपट अपने टब्बरें समेत चित्रकूटे गी नस्से पर सुमुख नीं गेआ। राजे ने उस्सी बड़े बास्ते पाए जे मेरे बाकी मित्रें सरबंधिऐं आंगर तू बी घरे गी बापस जा ते सुखे ने राज कर मेरी किस्मत च जो होना ऐ होग। पर सुमुख ने आखेया ‘महाराज मैं अगर सुखे च तु’दा साथी रेआं ते दुखे च बी तोड़े ततर तुंदा साथ देङ’।